Իսկ ինչո՞ւ են որոշ մարդիկ համաձայնում մադրիդյան սկզբունքներին: Հասանք ամենակարեւորին` համաձայնում են, որովհետեւ հենց այստեղ է ընտրությունը՝ կա'մ մարդը, կա'մ հողը: Ավելի պարզ ասեմ՝ կա'մ հող ես տալիս, եւ մենք երաշխավորում ենք, որ ոչ մի մարդ չի զոհվելու, կա'մ պատերազմում ես, եւ մենք չենք երաշխավորում, որ ոչ մի մարդ չի զոհվելու: Ընդ որում` երկու պարագայում էլ չգիտես, թե ինչ կլինի Արցախի հետ: Նա, ով վստահ է, որ պատերազմում հաղթելու ենք, շատ հեռու է պատերազմ հասկանալուց` պատերազմում /ցանկացած/ հաղթանակը վստահություն չէ, հույս է, հավատ է, բայց վստահություն չէ: